Պատվիրակության ղեկավար Շ. Թրյոբսթը շնորհակալություն հայտնեց ջերմ ընդունելության համար, ասաց, որ դա նրանց առաջին այցն է Հարավային Կովկաս, որտեղ կան բազմաթիվ սառեցված հակամարտություններ: Տեղեկացրեց, որ իրենց ուղևորությունը սկսել են Վրաստանից. նախ այցելել են Վրաստան-Աբխազիա սահման, այնուհետև` Հայաստան` ռուսական ռազմաբազա, հանդիպումներ ունեցել արտաքին գործերի և մի շարք այլ նախարարություններում: Վերադարձին հանդիպումների ծրագիր ունեն Վրաստանում, պատրաստվում են անցնել Օսիա-Վրաստան սահմանը, որը նույնպես լարված տարածաշրջան է: Կմեկնեն Բեռլին Քութայիսից: Ստեփանակերտում էլ հանդիպումներ կունենան պաշտոնական և ոչ պաշտոնական մակարդակներով: